བོད་རིག་པ་ཞིབ་འཇུག་གི་ལྟ་སྟངས་ཀྱི་ཐོག་ནས་བལྟས་པ་ཡིན་ན་ཆེས་མངོན་པར་འཕགས་པ་ནི་ཡོངས་རྫོགས་བོད་སྐད་ཐོག་ནས་བྱས་པའི་ཚོ་ཆུང་བགྲོ་གླེང་ཁག་ཡིན་ཞིང་།ཚོ་ཆུང་བགྲོ་གླེང་འདི་དག་གིས་ལག་ལེན་དང་གཞུང་ལུགས་ཞིབ་འཇུག་ཐད་ཀྱི་གནད་དོན་ཐོག་ཏུ་བློ་རྩེ་གཏད་ཡོད་ལ།འདི་དག་གི་ནང་དུ་བོན་གྱི་གསོ་རིག་ཐོག་ཏུ་བློ་རྩེ་གཏད་པའི་ཚོ་ཆུང་ཆེན་པོ་ཞིག་དང་།བོད་ཀྱི་འདུ་ཤེས་ལྟར་དུ་ཆོས་ལུགས་ཆོ་གའི་བཅོས་ཐབས་དང་གཞུང་ལུགས་ལག་ལེན་བར་གྱི་འབྲེལ་བའི་ཐོག་བློ་རྩེ་གཏད་ཡོད་པའི་ཚོ་ཆུང་གཉིས་ཚུད་ཡོད།བོད་རིག་པ་ཞིབ་འཇུག་གི་ལྟ་ཚུལ་དེ་རྒྱུན་རིང་གི་ལག་ལེན་དང་གསོ་རིག་སྣེ་མང་ཅན།དེ་བཞིན་སྤྱི་པའི་འཕྲོད་བསྟེན་སོགས་བརྗོད་གཞི་དང་འབྲེལ་བའི་ཚོ་ཆུང་བགྲོ་གླེང་གི་ནང་དུ་ལྷག་པར་ཤུགས་རྐྱེན་ཆེ་ལ།ཡང་མཁས་དབང་སྐོར་ཞིག་གིས་རྒྱའི་རིག་གནས་དང་དཔལ་ཡོན་གྱི་ལྡོག་ཕྱོགས་ཀྱི་སྣེ་གཉིས་སུ་ཡོད་པའི་ཨ་མདོ་དང་ཁོ་རེ་ཡའི་གསོ་རིག་གཉིས་བར་གཤིབ་བསྡུར་བགྲོ་གླེང་གནང་ཡོད།ཚོ་ཆུང་བགྲོ་གླེང་ཞིག་ཨེ་ཤ་ཡའི་ཡུལ་གྲུ་སོ་སོའི་གསོ་རིག་དང་སྨན་བཅོས་ནང་གི་བུད་མེད་དང་ཕོ་མོའི་གནད་དོན་སྐོར་ཡིན་ལ།འདིའི་ནང་དུ་བོད་ཀྱི་བུད་མེད་ཉམས་ལེན་པའི་བྱས་རྗེས་དང་བོད་ཀྱི་བུད་མེད་ཀྱི་འཕྲོད་དང་འབྲེལ་བའི་བརྗོད་གཞི་བཅས་ཚུད་ཡོད།བསྟན་གཉིས་དགུ་སློབ་དང་ངེད་གཉིས་ཀྱིས་བོད་དང་ཧི་མ་ལ་ཡའི་སྨན་རྩྭ་གཅེས་སྲུང་དང་གཉོར་སྐྱོང་།